టీమిండియాకు ధోనీ అద్భుతమైన కానుక
– కొనియాడిన ఐసిసి
 
న్యూఢిల్లీ: భారత క్రికెట్‌లో ఒక అద్యాయం ముగిసింది.క్రికెట్‌ చరిత్రలో అత్యంత విజయవంతమైన కెప్టెన్‌గా అందరి మన్ననలు అందుకున్న ధోనీ మరోసారి సంచలన నిర్ణయం తీసుకున్నాడు. సరిగ్గా మూడు సంవత్సరాల క్రితం ఆస్ట్రేలియా సిరీస్‌లో అనూహ్యంగా టెస్టు కెప్టెన్సీ నుంచి వైదొలగిన 35 సంవత్సరాల ధోనీ తాజాగా పరిమిత ఓవర్ల కెప్టెన్సీ నుంచి వైదొలిగాడు. జనవరి 15 నుంచి ఇంగ్లండ్‌తో జరుగబోయే వన్డే,టి20 సిరీస్‌కు కెప్టెన్సీ నుంచి వైదొలుగుతున్నట్లు ధోనీ సమాచారం అందిం చాడని బిసిసిఐ ట్వీట్‌ చేసింది.కెప్టెన్సీకి గుడ్‌ బై చెప్పినా ఆటగాడిగా మాత్రం కొనసాగుతానని ధోనీ పేర్కొన్నట్లు బిసిసిఐ ట్విటర్‌లో వెల్లడించింది.
దీంతో ఇంగ్లండ్‌తో జరుగబోయే వన్డే, టి20 సిరీస్‌కు ధోనీ వికెట్‌ కీపర్‌, బ్యాట్స్‌మెన్‌గా అందుబాటులో ఉంటాడు. కెప్టెన్సీకి ధోనీ గుడ్‌బై చెప్పడంతోకోహ్లీనే మూడు ఫార్మాట్లకు కెప్టెన్సీ వహించనున్నాడు. ధోనీ హయాంలో టీమిండియా అత్యున్నత శిఖరాలను అధిరోహించింది. భారత క్రికెట్‌ చరిత్రలో కెప్టెన్‌గా ధోనిది ప్రత్యేకమైన స్థానం.మూడు ఫార్మాట్లలోకూడా ఎన్నో అద్బుతమైన విజయాల నందించాడు.గొప్ప ఫినిషర్‌గా పేరొందిన ధోనీ తన ఆటతీరుతో క్రికెట్‌ ప్రేమికుల్ని అలరించాడు. టెస్టులు, వన్డేలు,టి20లకు కెప్టెన్‌గా ఉన్న ధోనీ అనేక విజయాలను అందుకున్నాడు. ఈ క్రమంలో ధోని ఒక అరుదైన ఘనతను సాధించాడు.వన్డే,ప్రపంచ కప్‌,చాంపియన్స్‌ ట్రోఫీ,టి20 ప్రపంచ కప్‌లు ఇలా మూడు సాధించిన ఏకైక కెప్టెన్‌గా ధోనీ చరిత్రలో నిలిచిపోయాడు.మూడు ఫార్మాట్లలో 50కి పైగా మ్యాచ్‌ల్లో జట్టుకు నాయకత్వం వహించిన ఒకే ఒక్క కెప్టెన్‌ ధోనీ మాత్రమే. భారత క్రికెట్‌కు ధోనీ అందించిన ఒక అద్భతమైన కానుక ఇదే అనడంలో ఎటువంటి సందేహం లేదు. దేశ క్రికెట్‌ చరిత్రలో అత్యంత విజయవంతమైన కెప్టెన్‌గా అందరి మన్ననలు అందుకున్న ధోనీ కెప్టెన్సీకి గుడ్‌ బై చెప్పి ఆశ్చర్యంలో ముంచె త్తాడు. భారత క్రికెట్‌ చరిత్రలో కెప్టెన్‌ ధోనీది ప్రత్యేకమైన స్థానం.మూడు ఫార్మాట్లలో కూడా భారత్‌కు ఎన్నో అద్భుతమైన విజయా లనందిం చాడు. టెస్టులు,వన్డేలు,టి20లకు కెప్టెన్‌గా ఉన్న ధోనీ అనేక విజయాలను అందుకున్నాడు. 2014లో ఆస్ట్రేలియాలో టెస్టు ఫార్మాట్‌ నుంచి పూర్తిగా వైదొలగిన ధోని జనవరి 15 నుండి ఇంగ్లండ్‌తో జరగనున్న వన్డే,టి20 సిరీస్‌లకు కెప్టెన్‌గా కొనసాగుతాడని అంతా భావించారు.
కానీ ధోనీ మాత్రం అందుకు భిన్నంగా నిర్ణయం తీసుకుని ఆశ్చర్యానికి గురిచేశాడు.ధోనీ హఠాత్తుగా తీసుకున్న నిర్ణయం అతని అభి మానులే కాదు,యావత్‌ దేశంలోని అభిమాను లను సైతం ఆశ్చర్య పరిచింది.అయితే కెప్టెన్‌గా ధోని చివరి రోజు ధోని ఎం చేశాడనే దానిపై సర్వత్రా ఆసక్తి నెలకొంది.రంజీ ట్రోఫీలో భాగంగా గుజరాత్‌, జార్ణండ్‌ జట్ల మధ్య జరిగిన సెమీ ఫైనల్‌ మ్యాచ్‌ని ధోని తిలికించాడు.అక్కడ ఉండగానే ధోని తన కెప్టెన్సీపై నిర్ణయం ప్రకటించాడు. ఇందులో భాగంగా ధోని తన రాష్ట్రానికి చెందిన ఆటగాళ్లతో 30 నిముషాల పాటు సమావేశ మయ్యాడు.తన క్రికెట్‌ ప్రస్థానంలోని ఎత్తు పల్లాలను జార్ఖండ్‌ ఆటగాళ్లతో పంచుకున్నాడు. రంజీ ట్రోఫీలో భాగంగా గత నాలుగు రోజు లుగా ధోనీ నాగ్‌పూర్‌లో ఉన్నాడు. కెప్టెన్సీపై ధోనీ తన నిర్ణయాన్ని ప్రకటించే ముందు ధోనీ సహచరులతో కలిసి ప్రాక్టీస్‌ సెషన్‌లో పాల్గొన్నాడు.దీనిలో భాగంగా జార్ఖండ్‌ వికెట్‌ కీపర్‌ ఇషాన్‌ కిషన్‌కు ధోని కొన్ని మెళుకువలు నేర్పాడు.ఈ క్రమంలోనే నాలుగు రకాల బ్యాట్లను పరిశీలించి తన ట్రేడ్‌ మార్క్‌ హెలికాప్టర్‌ షాట్లతో ధోని అలరించాడు.రంజీ మ్యాచ్‌ అనంతరం హోటల్‌ సిబ్బందికి ధోని ఆటోగ్రాప్స్‌ ఇచ్చాడు.బాల్‌ బా§్‌ు్సతో కలిసి సెల్ఫీలు దిగాడు.దీనికి ముందు విసిఎ క్రికెట్‌ స్టేడియంలో భారత క్రికెట్‌ జట్టు చీఫ్‌ సెలక్టర్‌ ఎంఎస్‌కె ప్రసాద్‌తో కలిసి సుదీర్ఘంగా ముచ్చటించాడు.
వీడ్కోలు నిర్ణయాన్ని గౌరవిద్దాం: సచిన్‌
టీమిండియాకు అత్యధిక విజయాలనందించిన కెప్టెన్‌ ధోనీ సంచలన నిర్ణయం తీసుకున్న సంగతి తెలిసిందే.కెప్టెన్‌గా టీమిండియాను పదేళ్ల పాటు నడిపించిన ధోనీ పరిమిత ఓవర్ల కెప్టెన్సీకి గుడ్‌ బై చెప్పాడు.అయితే ధోని నిర్ణయం క్రికెట్‌ ప్రపంచాన్ని ఆశ్చర్యంలోకి నెట్టివేసింది. కెప్టెన్సీ బాధ్యతల నుంచి హఠాత్తుగా ధోని వైదొలగడంపై పలువురు మాజీ క్రికెటర్లతో పాటు ప్రస్తుత క్రికెటర్లు సైతం స్పందించిన సంగతి తెలిసిందే.ధోని కెప్టెన్సీ వీడ్కోలుపై క్రికెట్‌ దిగ్గజం సచిన్‌ పరిమిత ఓవర్ల ఫార్మాట్‌లో భారత్‌కు ఎన్నో చిరస్మరణీయమైన విజయాలందించి కెప్టెన్సీకి వీడ్కోలు పలికిన ధోనికి అభినందనలు.
కెరీర్‌ తొలి నాళ్లలోదూకుడైన వ్యక్తిత్వం నుంచి కెప్టెన్‌గా కూల్‌గా తీసుకున్న బాద్యతాయుత నిర్ణయాల వరకు ఆతన్ని నిశితంగా గమనించాను.అతని విజయ వంతమైన కెప్టెన్సీ రికార్డును అభినందిస్తూ వీడ్కోలు నిర్ణయాన్ని గౌరవిద్దాం అని ట్వీట్‌ చేశాడు.బిసిసిఐ మాజీ అధ్యక్షుడు అనురాగ్‌ ఠాకూర్‌ టి20 ప్రపంచ కప్‌,వన్డే ప్రపంచ కప్‌ లాంటి మెగా టోర్నీలు భారత్‌కు అందించిన గొప్ప కెప్టెన్‌ ధోని.అతని నిర్ణయాన్ని స్వాగతి స్తున్నా అని ట్విట్‌ చేశాడు.ఇదే క్రమంలో ధోని భార్య సాక్షి కూడా తన అభిప్రాయాన్ని వ్యక్తం చేశారు.గత పదేళ్లుగా టీమిండియాను విజయ పథంలో నడిపిన ధోని ఇక అధిరోహించే శిఖరాలు ఏమీ లేవంటూ ప్రత్యేకమైన మెసెజ్‌తో ట్వీట్‌ పోస్టు చేసింది.ధోని ఎక్కే పర్వతాలు ఏమీ లేవు.అందుచేత ధోనిని ఆపే ప్రయత్నం కూడా చేయలేదు. ధోని నిర్ణయాలు తీసుకునే ముందు చాలా ఆలోచించే తీసుకుంటాడు.నా భర్త ఏ నిర్ణయం తీసుకున్నా కరెక్టుగానే ఉంటుంది అని ట్వీట్‌ చేసింది.